Olimpiese atleet sterf in KZN-vliegtuigongelukAlick Rennie. Foto: SuperSport Die name van die twee mense wat dood is nadat ŉ ligte vliegtuig Woensdag in ŉ suikerrietveld in Richmond naby Pietermaritzburg, KwaZulu-Natal neergestort het, is Vrydag bekend gemaak. Alick Rennie, ‘n Suid-Afrikaanse Olimpiese kanovaarder en Dusi-kampioen, het Suid-Afrika in 1992 by die Olimpiese Spele in Barcelona, Spanje, verteenwoordig. Die ander persoon was die vlieënier David Grosvenor. Maroela Media het Donderdag berig hul vliegtuig het soek geraak kort nadat dit van die Oribi-lughawe in Pietermaritzburg opgestyg het. Die span van ER24, die Pietermaritzburg-polisie se soek- en reddingseenheid en die honde-eenheid is ontbied om na die vliegtuig te soek in die gebied waar die vlieënier die laaste keer kontak gemaak het. Die wrak is eers Donderdag opgespoor. Klik hier vir meer hier en foto’s van die vliegtuig.